Den 29-årige wing kom til AaB før sidste sæson, hvor det blev til både DM-sølvmedalje og pokaltitel, og den målfarlige svensker har også bidraget til AaB's foreløbige andenplads og sejr i Continental Cup i den igangværende sæson. AaB havde papir på Tobias Holm indtil den 30. juni 2008, men af førnævnte årsag har Tobias Holm fra dags dato ønsket at få ophævet sin kontrakt. - Vi er ærgerlige, men har naturligvis valgt at respektere ønsket fra Tobias, siger AaB's sportsdirektør Ole Nielsen. Tobias Holm kalder i afskedens stund AaB for en drømmeklub at være i. - Efter min mening er AaB Danmarks største klub, der rent ishockeymæssigt kun er på vej til at udnytte sit store potentiale, konstaterer Tobias Holm, der ikke afviser at vende tilbage til Aalborg. Tobias Holm har scoret 29 mål i 76 kampe for AaB.

Referat:
På grund af sygdom i den nærmeste familie stopper Tobias Holm med øjeblikkelig virkning for at vende hjem til Sverige. AaB Ishockey på jagt efter erstatning.